rejauldu/bengali-wikipedia huggingface dataset:
ডোয়াইন প্রিটোরিয়াস (; জন্ম: ২৯ মার্চ, ১৯৮৯) র‌্যান্ডফন্তেইন এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে হাইভেল্ড লায়ন্স, নর্থ ওয়েস্টে প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলে থাকেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শীতা দেখিয়েছেন তিনি।  ২০১৫ সালের আফ্রিকা টি২০ কাপে নর্থ ওয়েস্ট ক্রিকেট দলের পক্ষে অংশগ্রহণ করেন।North West Squad / Players – ESPNcricinfo. Retrieved 31 August 2015.   খেলোয়াড়ী জীবন  ২৫ সেপ্টেম্বর, ২০১৬ তারিখে স্বাগতিক আয়ারল্যান্ডের বিপক্ষে একমাত্র একদিনের আন্তর্জাতিকে অ্যান্ডিল ফেহলাকওয়াইওয়ের সাথে তারও অভিষেক ঘটে। বল হাতে ১৯ রান দিয়ে একটি উইকেট দখল করেন। দক্ষিণ আফ্রিকার ২০৬ রানের জয়ে তাকে ব্যাটিং করার প্রয়োজন পড়েনি।  সেপ্টেম্বর, ২০১৬ সালে ক্রিস মরিসের হাঁটুর আঘাতের কারণে অস্ট্রেলিয়ার বিপক্ষে ওডিআই সিরিজে খেলার জন্য প্রিটোরিয়াসকে অন্তর্ভুক্ত করা হয়। সিরিজের তৃতীয় ওডিআইয়ে নিজস্ব দ্বিতীয় খেলায় অংশ নেন। ছয় ওভারে ৪২ রান দিয়ে কোন উইকেট না পেলেও ব্যাট হাতে ২০ বলে ১৫ রান তুলেন। এছাড়াও চতুর্থ ওডিআইয়ে জর্জ বেইলি’র উইকেট নেন। খেলায় তিনি ৭ ওভারে ১/৩৩ পান। তবে তাকে ব্যাট ধরার প্রয়োজন হয়নি। ৫ম ওডিআইয়ে তাকে না নিলেও দক্ষিণ আফ্রিকা ৫-০ ব্যবধানে অস্ট্রেলিয়াকে হোয়াইটওয়াশ করে।   তথ্যসূত্র    আরও দেখুন   কেশব মহারাজ  ২০১৭ আইসিসি চ্যাম্পিয়ন্স ট্রফি দলের তালিকা  ২০১৬-১৭ দক্ষিণ আফ্রিকা ক্রিকেট দলের নিউজিল্যান্ড সফর   বহিঃসংযোগ       বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:নর্থ ওয়েস্টের ক্রিকেটার বিষয়শ্রেণী:লায়ন্সের ক্রিকেটার বিষয়শ্রেণী:র‌্যান্ডফন্তেইনের ব্যক্তিত্ব বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার বিষয়শ্রেণী:ডারবান'স সুপার জায়ান্টসের ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার বিষয়শ্রেণী:নামিবিয়ার ক্রিকেটার বিষয়শ্রেণী:নর্দাম্পটনশায়ারের ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:জোজি স্টারসের ক্রিকেটার বিষয়শ্রেণী:গায়ানা আমাজন ওয়ারিয়র্সের ক্রিকেটার
আর্বোরোফাইলা ফ্যাসিয়ানিডি পরিবারের অন্তর্গত একটি গণ। আর্বোরোফাইলা শব্দের অর্থ বৃক্ষপ্রেমী (লাতিন: arbor = বৃক্ষ, গ্রিক: philos = প্রিয়)। এটি খুবই বিস্তৃত একটি গণ। প্রজাতির সংখ্যা অনুসারে গ্যালিফর্মিস বর্গের মধ্যে ফ্র্যাঙ্কোলিনাস গণের পরেই এর স্থান।   বিবরণ  এরা দেখতে প্রায় তিতিরের মত, স্বভাবে আলাদা; পা তিতিরের পায়ের চেয়ে লম্বা; পায়ের পিছনে গজালের মত খাড়া নখর নেই; পা লম্বায় নখর-সহ মধ্যমার দৈর্ঘ্যরে প্রায় সমান; সামনের আঙুলগুলির নখর লম্বা ও সোজা; ডানা ছোট ও গোলাকার; ৪র্থ ও ৫ম প্রান্ত-পালক সব চেয়ে লম্বা; ১৪ পালকের কোমল লেজ, ডানার প্রায় অর্ধেক। এ গণের সদস্যরা উজ্জ্বল রঙের পালক বিশিষ্ট ছোট আকারের বাতাই। আকারে এরা তিতিরের থেকে ছোট কিন্তু কোয়েলের থেকে বড়। দক্ষিণ এশিয়া, দক্ষিণ-পূর্ব এশিয়া আর পূর্ব এশিয়ার ঘন বনে এদের আবাস। স্বভাবে এরা অপরিযায়ী এবং কিছু কিছু সদস্যের বিস্তৃতি খুব ছোট অঞ্চলে বিস্তৃত। আবাসস্থল ধ্বংস ও অপরিমেয় শিকারের ফলে এসব প্রজাতির বেশিরভাগই বর্তমানে বিপদগ্রস্ত হিসেবে বিবেচিত।   প্রজাতিসমূহ    পাহাড়ি বাতাই (Arborophila torqueola)  সিচুয়ান বাতাই (Arborophila rufipectus)  খয়েরিবুক বাতাই (Arborophila mandellii)  ধলাগলা বাতাই (Arborophila gingica)  লালগলা বাতাই (Arborophila rufogularis)  ধলাগাল বাতাই (Arborophila atrogularis)  তাইওয়ান বাতাই (Arborophila crudigularis)  হাইনান বাতাই (Arborophila ardens)  খয়েরিপেট বাতাই (Arborophila javanica)  মেটেবুক বাতাই (Arborophila orientalis)  সুমাত্রাণ বাতাই (Arborophila sumatrana)  মালয়ী বাতাই (Arborophila campbelli)  রোলের বাতাই (Arborophila rolli)  দাগিপিঠ বাতাই (Arborophila brunneopectus)  কমলাঘাড় বাতাই (Arborophila davidi)  খয়েরিমাথা বাতাই (Arborophila cambodiana)  থাই বাতাই (Arborophila (cambodiana) diversa)  লালবুক বাতাই (Arborophila hyperythra)  লালপেট বাতাই (Arborophila rubrirostris)  সবুজপা বাতাই (Arborophila chloropus)  ভিয়েতনাম বাতাই (Arborophila merlini)  খয়েরিগলা বাতাই (Arborophila charltonii)   তথ্যসূত্র     বিষয়শ্রেণী:পাখির গণ বিষয়শ্রেণী:ব্রায়ান হজসন কর্তৃক নামকরণকৃত ট্যাক্সা
ফুটবল ক্লাব সিনসিনাটি (; সাধারণত এফসি সিনসিনাটি এবং সংক্ষেপে সিনসিনাটি নামে পরিচিত) হচ্ছে সিনসিনাটি ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০১৫ সালের ১২ই মে তারিখে প্রতিষ্ঠিত হয়েছে। ২৬,০০০ ধারণক্ষমতাবিশিষ্ট টিকিউএল স্টেডিয়ামে দ্য অরেঞ্জ অ্যান্ড ব্লু নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/fc-cincinnati/stadion/verein/51772 বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় প্যাট নুনান এবং সভাপতির দায়িত্ব পালন করছেন তৃতীয় কার্ল লিন্ডনার।https://www.transfermarkt.com/fc-cincinnati/kader/verein/51772 বর্তমানে আর্জেন্টিনীয় মধ্যমাঠের খেলোয়াড় লুসিয়ানো আকোস্তা এই ক্লাবের অধিনায়কের দায়িত্ব পালন করছেন।https://www.fccincinnati.com/playershttps://www.worldfootball.net/teams/fc-cincinnati/2023/2/  ঘরোয়া ফুটবলে, সিনসিনাটি এপর্যন্ত ৫টি শিরোপা জয়লাভ করেছে। নিক হাগলান্ড, ব্র্যান্ডন ভাসকেস, কর্বেন বোন, লুসিয়ানো আকোস্তা এবং এমানুয়েল লেদেসমার মতো খেলোয়াড়গণ সিনসিনাটির জার্সি গায়ে মাঠ কাঁপিয়েছেন।  ইতিহাস ২০১৫ মৌসুমে, পেশাদার ফুটবল ক্লাব হিসেবে প্রথম মৌসুমে সিনসিনাটি মার্কিন যুক্তরাষ্ট্রের পেশাদার ফুটবল ক্লাবগুলোর মধ্যকার আয়োজিত মার্কিন ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ ইউএসএল চ্যাম্পিয়নশিপে প্রতিদ্বন্দ্বিতা করেছিল; জেফ বার্ডিংয়ের অধীনে উক্ত মৌসুমে সিনসিনাটি ২৩ জয় এবং ৮ ড্রয়ে সর্বমোট ৭৭ পয়েন্ট অর্জন করে ২০১৫ ইউএসএল চ্যাম্পিয়নশিপের চ্যাম্পিয়ন হয়েছিল।https://www.worldfootball.net/teams/fc-cincinnati/2018/3/ ইউএসএল চ্যাম্পিয়নশিপের উক্ত মৌসুমে আর্জেন্টিনীয় মধ্যমাঠের খেলোয়াড় এমানুয়েল লেদেসমা ১৬টি গোল করে সিনসিনাটির হয়ে সর্বোচ্চ গোল করেছিলেন।  ক্লাব প্রতিষ্ঠার প্রায় ৪ বছর পর, ২০১৯ মৌসুমে সিনসিনাটি প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০১৯ সালের সালের ২রা মার্চ তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে রন ইয়ান্সের অধীনে সিনসিনাটি সিয়াটল সাউন্ডার্সের কাছে ৪–১ গোলের ব্যবধানে পরাজিত হয়েছিল। ২০১৯ মেজর লিগ সকারে সিনসিনাটি ৬টি জয় এবং ৬টি ড্রয়ে সর্বমোট ২৪ পয়েন্ট অর্জন করে সামগ্রিক পয়েন্ট তালিকায় ২৪তম স্থান অর্জন করেছিল,http://www.fccincinnati.com/stats/ যেখানে আলান ক্রুস ৭টি গোল করে লিগে সিনসিনাটির হয়ে সর্বোচ্চ গোলদাতা হয়েছিলেন।  তথ্যসূত্র  বহিঃসংযোগ      মেজর লিগ সকারে ফুটবল ক্লাব সিনসিনাটি   বিষয়শ্রেণী:ফুটবল ক্লাব সিনসিনাটি বিষয়শ্রেণী:২০১৫-এ প্রতিষ্ঠিত ফুটবল ক্লাব বিষয়শ্রেণী:২০১৫-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্রের ফুটবল ক্লাব বিষয়শ্রেণী:মেজর লিগ সকারের ক্লাব
আব্দুল মালেক (১৯৩৫-২০০০) বাংলাদেশ সেনাবাহিনীর অবসরপ্রাপ্ত কর্ণেল (পিএসসি), মানিকগঞ্জ জেলার রাজনীতিবিদ, ঢাকা সিটি করপোরেশনের সাবেক মেয়র, মানিকগঞ্জ-৩ আসনের সাবেক সংসদ সদস্য ও সাবেক মন্ত্রী ছিলেন।   প্রাথমিক জীবন  আব্দুল মালেক ১৯৩৫ সালে মানিকগঞ্জের গড়পাড়া ইউনিয়নের চান্দইর গ্রামে জন্মগ্রহণ করেন। তার পিতা এম কে মোল্লা এবং মাতা বেগম ইসাতুন্নেছা। মানিকগঞ্জ মডেল হাইস্কুল থেকে তিনি ১৯৫২ সালে ম্যাট্রিক পাস করে দেবেন্দ্র কলেজ হতে ইন্টারমিডিয়েট ও ঢাকা বিশ্ববিদ্যালয় হতে স্নাতক ডিগ্রী অর্জন করেন। তার স্ত্রী ফৌজিয়া মালেক। তার ছেলে জাহিদ মালেক স্বপন মানিকগঞ্জ-৩ থেকে নির্বাচিত সংসদ সদস্য ও তৃতীয় হাসিনা মন্ত্রিসভার স্বাস্থ্য-পরিবার কল্যাণ মন্ত্রণালয়ের প্রতিমন্ত্রী এবং চতুর্থ হাসিনা মন্ত্রিসভার স্বাস্থ্য ও পরিবার কল্যাণ মন্ত্রণালয়ের মন্ত্রী। মেয়ে রুবিনা হামিদ ঢাকা বিশ্ববিদ্যালয়ের শিক্ষক।   রাজনৈতিক ও কর্মজীবন  আব্দুল মালেক ১৯৫৯ সালে তৎকালীন পাকিস্তান সেনাবাহিনীর কমিশনপ্রাপ্ত হন। ১৯৭৫ সালে কর্ণেল পদে থেকে বাংলাদেশ সেনাবাহিনী হতে অবসর গ্রহণের পর ব্যবসায়ে নিয়োজিত হন। তিনি বাংলাদেশ আওয়ামী লীগের উপদেষ্টা পরিষদের সদস্য ছিলেন। জাতীয় পার্টিতে যোগদিয়ে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মানিকগঞ্জ-৩ আসন থেকে সংসদ সদস্য নির্বাচিত হন।  তিনি ১৯৮৬ সাল থেকে ১৯৮৯ সাল পর্যন্ত ঢাকা সিটি কর্পোরেশনের মেয়র ছিলেন। ১৯৮৯ সালে তিনি বস্ত্রমন্ত্রী হিসেবে এরশাদের মন্ত্রী পরিষদে যোগদেন।  ১২ জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির প্রার্থী হিসেবে মানিকগঞ্জ-৩ আসন থেকে তিনি পরাজিত হয়েছিলেন।   মৃত্যু  আব্দুল মালেক ১৬ জুলাই ২০০০ সালের জাতীয় হৃদরোগ হাসপাতালে মৃত্যুবরণ করেন।   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:২০০০-এ মৃত্যু বিষয়শ্রেণী:মানিকগঞ্জ জেলার রাজনীতিবিদ বিষয়শ্রেণী:বাংলাদেশী সেনা কর্মকর্তা বিষয়শ্রেণী:জাতীয় পার্টির রাজনীতিবিদ বিষয়শ্রেণী:বাংলাদেশের সাবেক মন্ত্রী বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:ঢাকার মেয়র বিষয়শ্রেণী:বাংলাদেশ সেনাবাহিনীর কর্নেল
নীচে বারমুডায় সংবাদপত্রের একটি তালিকা রয়েছে।   সংবাদপত্রের তালিকা    বার্ননিউজ ( হ্যামিল্টন, বারমুডা) (২০১০ সালে প্রকাশ শুরু)   রয়েল গেজেট (হ্যামিল্টন, বারমুডা) (১৮২৮ সালে প্রকাশ শুরু)   ওয়াকার্স ভয়েস ( বারমুডা শিল্প ইউনিয়ন দ্বারা প্রকাশিত), (হ্যামিল্টন, বারমুডা)   বিলুপ্ত সংবাদপত্রের তালিকা    দ্য বারমুডা গেজেট (১৭৮৪-১৮১৬) ( সেন্ট জর্জস, বারমুডা)   বারমুডা সান (১৯৬৪-২০১৪) (হ্যামিল্টন, বারমুডা)   মিড-ওশেন নিউজ (১৯১১-২০০৯) (হ্যামিল্টন, বারমুডা)   আরো দেখুন    সংবাদপত্রের তালিকা  বিষয়শ্রেণী:দেশ অনুযায়ী সংবাদপত্রের তালিকা * বিষয়শ্রেণী:বারমুডার সংবাদপত্র
শাহপরান সরকারি কলেজ (সিলেটি: ꠡꠣꠢꠙꠞꠣꠘ ꠡꠞꠇꠣꠞꠤ ꠇꠟꠦꠎ) (পূর্বনাম:গভঃ কমার্শিয়াল ইনস্টিটিউট, সিলেট) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি সিলেট বিভাগীয় সদরে অবস্থিত। ব্যবসায় শিক্ষার ক্ষেত্রে বৃহত্তর সিলেট অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।   প্রতিষ্ঠার ইতিহাস  ১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন  সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'ইউএসএইড'-এর আর্থিক ও কারিগরি সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্শিয়াল ইনস্টিটিউটসমূহ স্থাপিত হয়।যুগোপযোগী হচ্ছে সরকারি কমার্শিয়াল ইনস্টিটিউট প্রতিষ্ঠানটির পাশেই সিলেট সরকারি টেকনিক্যাল স্কুল ও কলেজ ও সিলেট পলিটেকনিক ইনস্টিটিউট অবস্থিত।   শিক্ষা কার্যক্রম   এই প্রতিষ্ঠানটিতে ঢাকা শিক্ষা বোর্ড এর অধীনে দুই বছর মেয়াদী 'ডিপ্লোমা-ইন-বিজনেস স্টাডিজ' (ডিআইবিএস) নামে একটি কর্মমুখী শিক্ষা কোর্স পরিচালনা করা হয়।   আরও দেখুন   বাংলাদেশের সাবেক সরকারি কমার্শিয়াল ইনস্টিটিউটের তালিকা।   তথ্যসূত্র    বহিঃসংযোগ   শাহপরান সরকারি কলেজ-এর তথ্য বাতায়ন।  বিষয়শ্রেণী:সিলেট জেলার মহাবিদ্যালয় বিষয়শ্রেণী:১৯৬৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:সিলেট শিক্ষা বোর্ডের অন্তর্ভুক্ত কলেজ
গ্রিক পুরাণ মতে তাইন্দারেউস  ( ) ছিলেন একজন স্পার্টান রাজা, তার পিতা ওয়েবালুস (বা পেরিয়েরেস) এবং মাতা গর্গোফোন (বা বাতিয়া), লিডার স্বামী, ক্যাস্টর, ক্লাইমেনেস্ত্রা, তিমান্দ্রা, ফোয়েবে ফিলোনের পিতা এবং ট্রয়ের হেলেন এবং পোলাক্সের সৎ পিতা। তাইন্দারেউসের হিপ্পোকুন নামের এক ভাই ছিল, যে তার কাছ থেকে ক্ষমতা ছিনিয়ে তাকে নির্বাসিত করেছিল। তিনি হেরাক্লেসের সাহায্যে পুনরায় সিংহাসন আরোহণ করেন। এই হেরাক্লেস হিপ্পোকুন এবং তার পুত্রদের হত্যা করেন। তাইন্দারেউসের আরেক ভাইয়ের নাম ইকারিয়াস, তিনি পেনেলোপের পিতা।    তাইন্দারেউসের স্ত্রী লিডা জিউসের দ্বারা আকর্ষিত হয়েছিলেন, যিনি নিজেকে মরালের ছদ্মবেশে সজ্জিত করেছিলেন। তিনি দুইটি ডিম প্রসব করেন, যার প্রত্যেকটি থেকে দুইটি করে শিশু জন্ম নেয়।  যখন থিয়েস্তেস মাইসিনির ক্ষমতা দখল করেন তখন মাইসিনির দুই নির্বাসিত রাজকুমার আগামেমনন এবং মেনেলাউস স্পার্টায় আশ্রয় নিয়েছিলেন এবং বেশ কয়েক বছর সেখানেই ছিলেন। একসময় রাজকুমারদ্বয় তাইন্দেরাসের দুই মেয়েকে বিয়ে করেন।   হেলেন এবং ট্রোজান যুদ্ধ  বাম|থাম্ব|181x181পিক্সেল|Tyndareus’ stepdaughter Helen of Troy হেলেন ছিলেন পৃথিবীর সবচেয়ে সুন্দরী রমণী। যখন তিনি বিবাহযোগ্যা হলেন তখন অনেক গ্রিক রাজা এবং রাজকুমার তাকে বিয়ের প্রস্তাব পাঠান। তাদের মধ্যে ছিলেন ওডিসিউস, আজ্যাক্স দ্য গ্রেট, দায়োমিদেস, ইডোমেনিউস এবং মেনেলাউস ও আগামেমনন। এদের মধ্যে ওডিসিউস ছাড়া বাকি সকলে বহুমূল্যবান উপহারসামগ্রী নিয়ে এসেছিলেন সাথে করে। হেলেনের প্রিয়পাত্র ছিলেন মেনেলাউস, যিনি নিজে আসেননি। তার ভাই আগামেমনন এসেছিল তার পক্ষ থেকে এবং আগামেমনন নিজে হেলেনের সৎ বোন ক্লাইমেনেস্ত্রাকে বিয়ে করেন।    তাইন্দারেউস পাণিপ্রার্থীদের আনা কোন উপহার স্বীকারও করতে চাচ্ছিলেন না, আবার তাদের ফিরিয়েও দিতে চাচ্ছিলেন না। ওডিসিউস তার এই সমস্যার সমাধান করে দেওয়ার প্রস্তাব দেন পেনেলোপেকে বিয়ে করার শর্তে। তাইন্দারেউস তৎক্ষণাৎ তার প্রস্তাবে রাজি হয়ে যান। ওডিসিউস এই বুদ্ধি দেন যে, সকল পাণিপ্রার্থীদের সিদ্ধান্ত গ্রহণের আগে শপথ করানো হোক যে, তাদের মধ্যে যে নির্বাচিত বরের বিরুদ্ধে যাবে সবাই তাকে প্রতিরোধ করে বরকে সমর্থন জানাবে। এই পরিকল্পনা কাজে লাগে এবং হেলেনের বিয়ে নির্বিঘ্নে মেনেলাউসের সাথে সম্পন্ন হয়। পরবর্তীতে তাইন্দারেউস মেয়ের জামাইয়ের জন্য অবসর গ্রহণ করেন এবং মেনেলাউস রাজা হন।   কিছু বছর পর প্যারিস নামের এক ট্রোজান রাজকুমার হেলেনকে বিয়ে করতে আসে যাকে আফ্রোদিতি হেলেনকে দেওয়ার প্রতিজ্ঞা করেছিলেন। হেলেন মেনেলাউস এবং নিজ ৯ বছর বয়সী মেয়ে হারমাইওনিকে ফেলে প্যারিসের সাথে ট্রয় চলে যান, হয়তো হেলেন তাকে ভালোবেসে ফেলেছিলেন, হয়তো প্যারিস হেলেনকে অপহরণ করেছিল। মেনেলাউস হেলেনের পাণিপ্রার্থীদের তাদের প্রতিজ্ঞার কথা মনে করিয়ে একত্র করেন হেলেনকে উদ্ধার করতে। শুরু হয় ট্রোজান যুদ্ধ।   পরিশেষ   ইউরিপিদেসের ওরেস্তেস অনুসারে, তাইন্দারেউস মেনেলাউসের ফিরে আসা পর্যন্ত বেঁচে ছিলেন এবং নিজের নাতি ওরেস্তেসকে মাতৃহত্যার দায়ে মৃত্যুদণ্ড দেওয়ার ব্যবস্থা করছিলেন। আবার কিছু কিছু জায়গায় দেখা যায় তিনি ট্রোজান যুদ্ধ চলাকালে মৃত্যুবরণ করেন।  Euripides, Helen, in The Complete Greek Drama, edited by Whitney J. Oates and Eugene O'Neill, Jr. in two volumes. 1.   পাদটীকা   বিষয়শ্রেণী:বাংলা-নয় ভাষার লেখা থাকা নিবন্ধ বিষয়শ্রেণী:গ্রিক পুরাণের রাজা
সেন্টার ফর সাউদার্ন ফোকলোর হলো একটি আমেরিকান অলাভজনক সাংস্কৃতিক প্রতিষ্ঠান। এটি টেনেসির মেমফিসে অবস্থিত। এটি ১৯৭২ সালে উইলিয়াম ফেরিস ও জুডি পাইসার প্রতিষ্ঠা করেন। এর লক্ষ্য হলো "দক্ষিণের সংগীত, সংস্কৃতি, শিল্পকলা ও ছন্দ সংরক্ষণ, রক্ষা, সুরক্ষা ও প্রচার করা।"  সেন্টারটি প্রামাণ্যচিত্র তৈরি করে এবং সংগীত ও কাহিনির ভিডিও ও অডিও রেকর্ডিং, সমসাময়িক ও ঐতিহাসিক আলোকচিত্র, চলচ্চিত্র ও স্লাইড, এবং নির্বাচিত নিদর্শন ও শিল্পকলা সংরক্ষণ করে। এছাড়া, সেন্টারটির একটি গ্যালারি রয়েছে, যেখানে আঞ্চলিক লোকশিল্প ও আলোকচিত্র প্রদর্শিত হয়। এখানে একটি ক্যাফেও রয়েছে, যেখানে স্থানীয় ব্লুজ, লোকসংগীত, লাতিন ও জ্যাজ শিল্পীদের সরাসরি পরিবেশনা অনুষ্ঠিত হয়। পাশাপাশি, একটি লোকসংস্কৃতি দোকান রয়েছে, যেখানে শিল্পকর্ম, আলোকচিত্র, পোস্টার এবং মেমফিস অঞ্চলের সংগীতশিল্পীদের সিডি বিক্রি করা হয়।  ১৯৮০ এর দশকের শুরুর দিকে, বিশেষ সাংস্কৃতিক উৎসবে পরিবেশনার জন্য এই কেন্দ্র মোস ভিনসনকে নিয়োগ করে। তিনি সেন্টারের সঙ্গে সংশ্লিষ্ট কনসার্ট, শিক্ষামূলক ও সাংস্কৃতিক অনুষ্ঠানে সংগীত পরিবেশন করেন এবং ২০০২ সালে মৃত্যুর পূর্ববর্তী সময় পর্যন্ত এই কার্যক্রম চালিয়ে যান।  কেন্দ্রটি বার্ষিক মেমফিস মিউজিক অ্যান্ড হেরিটেজ ফেস্টিভালেরও পৃষ্ঠপোষকতা করে এবং এটি প্রতি শ্রম দিবস সপ্তাহান্তে অনুষ্ঠিত হয়।   তথ্যসূত্র    বহিঃসংযোগ    সেন্টার ফর সাউদার্ন ফোকলোর সাইট
আবদুল হাই (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১২-১২-২০১১   জন্ম ও শিক্ষাজীবন  আবদুল হাইয়ের জন্ম ঢাকায়। তার বাবার নাম মাহমুদুর রহমান এবং মায়ের নাম মাঘবুলেন নেছা। তার স্ত্রীর নাম হাফিজা বেগম। তাদের দুই ছেলে ও এক মেয়ে।   কর্মজীবন  পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন আবদুল হাই। ১৯৭১ সালে এই রেজিমেন্টের অবস্থান ছিল যশোর সেনানিবাসে। মুক্তিযুদ্ধ শুরু হলে যুদ্ধে যোগ দেন। কামালপুরসহ আরও কয়েক স্থানে সাহসিকতার সঙ্গে যুদ্ধ করেন তিনি।   মুক্তিযুদ্ধে ভূমিকা  জামালপুর জেলার বকশীগঞ্জ উপজেলার কামালপুর অন্তর্গত বিওপি ছিলো সীমান্ত এলাকা। কামালপুর গ্রামের মাঝামাঝি ছিলো সীমান্ত বিওপি। সেখানে ছিল পাকিস্তানি সেনাবাহিনীর দুর্ভেদ্য এক ঘাঁটি। ১৯৭১ সালের ৩১ জুলাই মুক্তিযোদ্ধারা কামালপুরে আক্রমণ করার আগে সেখানে কয়েকবার পর্যবেক্ষণ করেন। পরপর দুই দিন পর্যবেক্ষণ করার পরও ক্যাপ্টেন সালাহউদ্দিন মমতাজ আবদুল হাইসহ কয়েকজনকে সঙ্গে নিয়ে আবার ২৮ জুলাই রাতে পর্যবেক্ষণে যান। রাতের বেলা পাকিস্তানি সেনারা দূরের বাংকার ছেড়ে সেকেন্ড লাইন ডিফেন্সে চলে যেত। তারা দুজন একটি খালি বাংকারের সামনে যান। আবদুল হাই বাংকারে কেউ আছে কি না দেখার জন্য উঁকি দিচ্ছেন, এমন সময় দুই পাকিস্তানি সেনা টহল দিতে দিতে সেখানে আসে। সালাহউদ্দীন মমতাজ তাদের দেখে ফেলেন এবং তিনি হ্যান্ডসআপ বলে একজনকে জাপটে ধরেন। ওই পাকিস্তানি সেনা ছিল বিশাল দেহী। সে সালাহউদ্দীন মমতাজকে মাটিতে ফেলে দিয়ে তার গলা চেপে ধরে। অপর পাকিস্তানি সেনা আবদুল হাইকে হ্যান্ডসআপ বলে গুলি করতে উদ্যত হয়। আবদুল হাই দ্রুত স্টেনগানের ব্যারেল দিয়ে ওই সেনার মাথায় আঘাত করে তার রাইফেল কেড়ে নেন। কিন্তু সে পালিয়ে বাংকারে আশ্রয় নেয়। সেখানে থাকা অস্ত্র দিয়ে সে গুলি করতে থাকে। আবদুল হাই বাংকার লক্ষ্য করে গুলি করেন। তারপর দ্রুত সালাহউদ্দীন মমতাজের কাছে গিয়ে তাকে জাপটে ধরে থাকা পাকিস্তানি সেনার মাথায় রাইফেলের ব্যারেল দিয়ে গুঁতো দেন। ওই পাকিস্তানি সেনা সালাহউদ্দিন মমতাজকে ফেলে দৌড়াতে থাকে। তখন তিনি ওই পাকিস্তানি সেনাকে গুলি করে হত্যা করেন। তার ওই সাহসিকতায় সালাহউদ্দিন মমতাজ বেঁচে যান।   পুরস্কার ও সম্মাননা   বীর প্রতীক   তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
জামালপুর-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি জামালপুর জেলায় অবস্থিত জাতীয় সংসদের আসন ছিল।   সীমানা    ইতিহাস  জামালপুর-৭ আসনটি ১৯৭৯ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৯আব্দুস সালামবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:জামালপুর জেলার জাতীয় সংসদীয় বিলুপ্ত আসন বিষয়শ্রেণী:জামালপুর জেলা বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
কলকাতায় অনুষ্ঠিত বিংশ উইকিপিডিয়া তথা পশ্চিমবঙ্গের উইকিমিডিয়ার মাসিক সম্মেলন, এই সম্মেলনএর মূল লক্ষ্য হল উইকিপিডিয়ায় অবদানকারী এবং উইকি ব্যবহারকারীদের - মূলত বাঙালি উইকিপিডিয়ানদের মিলন, সম্মেলন, চালু প্রকল্পগুলিকে নিয়ে আলোচনা, অভিজ্ঞতার আদান-প্রদান, উইকিপিডিয়া এবং উইকিমিডিয়ার বিভিন্ন বিষয়ে পরামর্শ আদান-প্রদান ইত্যাদির মাধ্যমে উইকিপিডিয়া প্রকল্পগুলি উন্নয়নের উদ্দ্যেশে।  সময় এবং স্থান  thumb|উইকিমিডিয়া সম্মিলন, আনন্দ মার্গ প্রচারক সংঘ, কলকাতা।    তারিখ: ২৩শে এপ্রিল(রবিবার)  সময়: সকাল ১০টা থেকে বিকাল ৫টা (ভারতীয় সময়)  স্থান:  আনন্দ মার্গ প্রচারক সংঘ, ৫২৭, গৌরাংগ পল্লি, VIP নগর, কলকাতা, পশ্চিমবঙ্গ ৭০০১০০   মানচিত্র:   যোগাযোগ:মিঃ পিনাকি বিশ্বাস    আলোচনার বিষয়সূচী   পশ্চিমবঙ্গ উইকিমিডিয়ান কমিউনিটি ইউজার গ্রুপ   অংশগ্রহণকারী  উইকিপিডিয়া এবং সম্পর্কিত প্রকল্পগুলিতে অবদানসৃষ্টিকারী অথবা অবদান সৃষ্টি করতে ইচ্ছুক যে কোন ব্যাক্তি এই সম্মেলনে অংশগ্রহণ করতে পারেন। উইকিমিডিয়া প্রকল্পের সমস্ত সদস্য এবং বিভিন্ন ভাষাভাষী উইকিপিডিয়ানরাও অংশ নিতে পারেন।  Kinjal bose 78 (আলাপ) ১৬:৩২, ২০ এপ্রিল ২০১৭ (ইউটিসি)  Atudu (আলাপ) ১৬:৩৯, ২০ এপ্রিল ২০১৭ (ইউটিসি)  Sumitsurai (আলাপ) ০৬:৫২, ২১ এপ্রিল ২০১৭ (ইউটিসি)  Subhojit Saha (আলাপ)  শুভেচ্ছান্তে  --Marajozkee (আলাপ) ১৪:২১, ৮ এপ্রিল ২০১৭ (ইউটিসি)   প্রতিবেদন   ইথার প্যাড এর লিংক লিংক  ব্যয় বিবৃতি  বিষয়শ্রেণী:উইকিপিডিয়া সম্মিলন কলকাতা
থাম্ব|কোভিড-১৯ মহামারীর সম ব্লু লাইনে টহল দিচ্ছে ইতালীয় সেনাবাহিনীর যান্ত্রিক ব্রিগেড "গ্রানাটিয়েরি ডি সার্ডেগনা" স্কোয়াড  লেবাননে জাতিসংঘের অন্তর্বর্তীকালীন বাহিনী (), অথবা ইউনিফিল ( ) হল জাতিসংঘের একটি শান্তিরক্ষা মিশন যা ১৯৭৮ সালের ১৯ মার্চ জাতিসংঘের নিরাপত্তা পরিষদের প্রস্তাব ৪২৫ এবং ৪২৬ এবং ২০০৬ সালে আরও বেশ কয়েকটি প্রস্তাব দ্বারা প্রতিষ্ঠিত হয়েছিল, যার লক্ষ্য ছিল হিজবুল্লাহকে নিরস্ত্র করা, বিদ্রোহীদের ও অস্ত্র চোরাচালানের বিরুদ্ধে লেবাননের সেনাবাহিনীর অভিযানকে সমর্থন করা এবং লেবানন থেকে ইসরায়েলি প্রত্যাহার নিশ্চিত করা, যাতে লেবানন সরকার এই অঞ্চলে তার কার্যকর কর্তৃত্ব পুনরুদ্ধার করতে পারে।  ১৯৭৮ সালের দক্ষিণ লেবানন সংঘাত মুলত দক্ষিণ লেবাননে ফিলিস্তিনি বিদ্রোহ এবং লেবানীয় গৃহযুদ্ধের প্রেক্ষাপটে সংঘটিত হয়েছিল।  ১৯৮২ সালে লেবাননে ইসরায়েলি আক্রমণ এবং ২০০০ সালে লেবানন থেকে ইসরায়েলি প্রত্যাহারের পর ম্যান্ডেটটি সামঞ্জস্য করতে হয়েছিল। ২০০৬ সালের লেবানন যুদ্ধের পর, জাতিসংঘের নিরাপত্তা পরিষদ ইউনিফিল-কে আরও শক্তিশালী করে এবং বাস্তুচ্যুত ব্যক্তিদের সহায়তা করার মতো অতিরিক্ত কাজ যোগ করে।  জাতিসংঘের নিরাপত্তা পরিষদ প্রতি বছর ইউনিফিল-এর ম্যান্ডেট নবায়ন করে; সম্প্রতি ২৮ আগস্ট ২০২৪ তারিখে জাতিসংঘের নিরাপত্তা পরিষদের প্রস্তাব ২৭৪৯ পাসের মাধ্যমে এটির মেয়াদ বাড়ানো হয়েছিল। এটি ৪৬টি দেশের ১০,০০০ শান্তিরক্ষী নিয়ে গঠিত, যাদের দায়িত্ব লেবাননের সেনাবাহিনীকে দেশের দক্ষিণাঞ্চলকে "হিজবুল্লাহর মতো অননুমোদিত সশস্ত্র কর্মীদের" হাত থেকে রক্ষা করতে সহায়তা করা।  এর তহবিল বার্ষিক ভিত্তিতে সাধারণ পরিষদ কর্তৃক অনুমোদিত হয়। জুলাই ২০১৮ থেকে জুন ২০১৯ সময়কালের জন্য এর বাজেট ছিল ৪৭৪ মিলিয়ন ডলার। "Approved resources for peacekeeping operations for the period from 1 July 2018 to 30 June 2019". United Nations General Assembly. United Nations. 5 July 2018. Retrieved 21 July 2018.  তথ্যসূত্র
থাম্ব|upright=1.2|সমাধির প্রবেশদ্বার থাম্ব|upright=1.2|সমাধির প্রাচীর কলাম্বারিয়াম হিসেবে ব্যবহার করা হয়। নভদেভিচে সমাধি () হল মস্কোতে অবস্থিত একটি বিখ্যাত সমাধি। ১৮৯৮ সালে এটি উদ্বোধন করা হয়। এটি মস্কোর তৃতীয় জনপ্রিয় পর্যটন কেন্দ্র, যা ষোড়শ শতাব্দীর নভদেভিচে কনভেন্টের দক্ষিণ প্রাচীরের নিকটে অবস্থিত।  ইতিহাস সমাধিটির নকশা করেন ইভান মাশকভ এবং ১৮৯৮ সালে এটি উদ্বোধন করা হয়। মধ্যযুগীয় মুস্কোভিত সন্ন্যাসালয়গুলো (সিমনভ, দানিলভ, দনস্কয়) ধ্বংস করা হলে ১৯৩০-এর দশক থেকে এই সমাধির গুরুত্ব বৃদ্ধি পেতে থাকে। দনস্কয়ের সমাধিটি কেবল যোসেফ স্তালিনের যুগ পর্যন্ত ঠিকেছিল। অনেক বিখ্যাত রুশ ব্যক্তিদের তথা নিকলাই গোগল ও সের্গেই আকসাকভকে অন্যান্য সন্ন্যাসালয়ে সমাহিত করার পর পুনরায় নভদেভিচে সমাহিত করা হয়েছিল।  স্মৃতিস্তম্ভ  ভাস্কর  নভদেভিচে সমাধিতে নিম্নোক্ত ভাস্করদের কাজ পাওয়া যায়:  নিকলাই আন্দ্রেয়েভ (১৮৭৩-১৯৩২)  মিখাইল আনিকুশিন (১৯১৭-১৯৯৭)  লেভ কেরবেল (১৯১৭-২০০৩)  সের্গেই কনেনকভ (১৮৭৪-১৯৭১)  ভেরা মুখিনা (১৮৮৯-১৯৫৩)  আর্ন্‌স্ট নেইজ্‌ভেসৎনি (১৯২৫-২০১৬)  ইভান শাদ্র (১৮৮৭-১৯৪১)  নিকলাই তম্‌স্কি (১৯০০-১৯৮৪)  ইয়েভ্‌জেনি ভুচেতিচ (১৯০৮-১৯৭৪)  তথ্যসূত্র  বহিঃসংযোগ  Unofficial site. Hi-resolution photos  Famous and picturesque (24) memorials photographed June 2005   Novodevichii Cemetery – article from the Great Soviet Encyclopedia  Novodevichy Cemetery: Where History sleeps -VIDEO   বিষয়শ্রেণী:মস্কোতে সমাধি   বিষয়শ্রেণী:১৮৯৮-এ রুশ সাম্রাজ্যে প্রতিষ্ঠিত
ম্যাকাও রন্ধনশৈলী হচ্ছে ম্যাকাওয়ের নিজস্ব রন্ধনপ্রণালী এবং যা দক্ষিণ চীনা ও পর্তুগীজ রন্ধনশৈলীর সমন্বয়ে গড়ে উঠেছে। এর উপর দক্ষিণ পূর্ব এশিয়া ও লুসোফন বিশ্বের যথেষ্ট প্রভাব রয়েছে। ইউরোপীয় খাবারের স্বাদ আনতে পর্তুগীজরা স্থানীয় খাবারের উপর বিভিন্ন ধরনের মশলা ব্যবহার শুরু করে। এর উপাদান ও মশলার পাশাপাশি ইউরোপ, ল্যাটিন আমেরিকা, আফ্রিকা, ভারত এবং দক্ষিণ পূর্ব এশিয়া, সেইসাথে স্থানীয় চীনা উপাদানের ব্যবহার খাবারকে বৈচিত্র্য দান করে।  প্রচলিত রান্নার কৌশলগুলির মধ্যে আছে বেকিং, গ্রিলিং এবং রোস্টিং। ম্যাকাও তার মিশ্র সুবাস সংস্কৃতির জন্য সুবিখ্যাত এবং আধুনিক ম্যাকাও কুউজিনকে ফিউশন কুইজিনের উদাহরণ বলা যায়।  সাধারণত, ম্যাক্যানিস খাবারগুলি হলুদ, নারকেল দুধ, দারুচিনি ও বাকলহাউসহ বিভিন্ন মশলা দিয়ে রান্না করা হয় যা বিশেষ সুগন্ধ ও স্বাদ প্রদান করে খাবারে। বিখ্যাত খাবারের মধ্যে আছে গলিনহা য়া পর্তুগিজা, গলিনহা আ আফ্রিকানা (আফ্রিকান মুরগি), বাকলহাউ (ঐতিহ্যবাহী পর্তুগিজ নোনা কড)SILVA, A. J. M. (2015), The fable of the cod and the promised sea. About portuguese traditions of bacalhau, in BARATA, F. T- and ROCHA, J. M. (eds.), Heritages and Memories from the Sea, Proceedings of the 1st International Conference of the UNESCO Chair in Intangible Heritage and Traditional Know-How: Linking Heritage, 14–16 January 2015. University of Evora, Évora, pp. 130-143. PDF version, পটো ডি ক্যাবিডেলা, ম্যাক্যানিস চিলি চিংড়ি, মিনচি ইত্যাদি। অন্যান্য খাবারে মধ্যে আছে শূকর এর কান ও পেঁপে সালাদ, খরগোশের মাংসের ঝোল মেশানো মদ, দারুচিনি । তাপাস ম্যাক্যানিস রন্ধনপ্রণালী্র একটি অবিচ্ছেদ্য অংশ।  সর্বাধিক জনপ্রিয়  হাল্কা নাস্তা হলো পোর্ক চপ বান। সর্বাধিক জনপ্রিয় ডেজার্ট এর মধ্যে আছে আদা দুধ, পেস্টেরিস ডি নাতা (ডিমের টার্টর এবং বাদাম কেক।  ম্যাকাও এর বিখ্যাত রেস্তোরাঁগুলির মধ্যে আছে রেস্টুরেন্টে পোর্টো ইন্টেরিয়র, রেষ্টুরেন্টে লিতোরাল, রেষ্টুরেন্টে এস্পাও এবং রেষ্টুরেন্টে ও সান্তোস।  ম্যাকাওয়ের খাবার মিঞ্চি হচ্ছে একটি ম্যাকানিজ খাবার যার মূল উপাদান হচ্ছে পেষা মাংস। এটা গরু বা শূকরের মাংস হতে পারে যাতে চিটে গুড় এবং সয়া সস এর স্বাদ দেওয়া হয়। মিঞ্চি রান্নার পরে উপরে ডিমের পোচ দিয়ে পরিবেশন করা হয়। জাপানীদের মিঞ্চির মত একটি খাবার রয়েছে যা মেঞ্চি কাটসু নামে পরিচিত।  তথ্যসূত্র  ম্যাকাও রন্ধনশৈলী বিষয়শ্রেণী:ম্যাকাও রন্ধনশৈলী ম্যাকাও রন্ধনশৈলী